text: Sæler, fisk og flywkrabber i Grådyb
  05 juli 2012 kl. 07.47
  Så er der igen mulighed for at fange flywkrabber og mini-rødspætter i Grådyb, når Fiskeri- og Søfartsmuseet i Esbjerg indleder sæsonens turistsejladser i Vadehavet.
  Turene foregår i Grådyb ud for Esbjerg med museumskutteren E. 1 ?Claus Sørensen?. På turene kan man opleve mange af Vadehavets spændende dyr. Efter et slæb med bomtrawlet vil man f.eks. kunne se yngel af hvillinger og rødspætter, hesterejer og selvfølgelig krabber.
  
  Kan bide
  - Måske er man heldig, at der også er et par ?flywkrabber?. Det kalder fiskerne dem, selvom de egentlig hedder svømmekrabber. De kan svømme oppe i vandet ved hjælp af deres åreagtige bagben, og de har spidse klosakse, der kan bide igennem huden på en finger. De mere almindelige strandkrabber kan blot nappe lidt, noterer museet i en pressemeddelelse. 
  Turen fortsætter til Langli Sand, hvor sælerne opholder sig i sommermånederne. I august er det ikke usædvanligt, at der ligger et par hundrede sæler på banken.
  
  To timer
  Museumskutteren sejler fra 2. bassin i havnen, og turene varer to timer. Der sejles kun med 12 personer af gangen.
  